تورکیه سودان-دا حربی کئچید شوراسی ایله سیویل کوالیسیون آراسیندا بیرگه کئچید رهبرلیگینی باشلادا‌جاق آنایاسا بیاننامه‌سی‌نین ایمضالاماسیندان ممنون‌لوغونو بیلدیردی.
خاریجی ایشلر ناظرلیگی‌نین بونونلا باغلی آچیقلاماسیندا قئید ائدیلیب کی، سودان-دا کئچید دؤورونون چرچیوه‌سینی پلان‌لاش‌دیران و ثابیتلیگین تامین اولونماسینا ایمکان یارادا‌جاق آنایاسا بیاننامه‌سی‌نین ایمضالانماسیندان ممنونلوق دویولدو. بون‌دان سونراکی مرحله‌ده خالقین ایستک‌لرینی حیاتا کئچیره‌جک احاته لی بیر سیویل حکومتین قورولماسینی و دوست سودان-ین عاجیل اولاراق ثابت‌لیگه قوووشماسینی آرزو ائدیریک.
قئید ائدک کی، سودان-دا حربی کئچید شوراسی ایله سیویل موخالیفت کوالیسیونو آزادلیق و دییشیک‌لیک بیاننامه‌سی قوه‌لری آراسیندا اؤلکه‌دکی سیاسی بحرانا سون قویا‌جاق و بیرگه کئچید رهبرلیگینی باشلادا‌جاق آنایاسا بیاننامه‌سی‌نین اؤن سازیشی دونن ایمضالاندی.
بیاننامه‌نین یئکون موقاویله‌سی‌نین 17 آوقوست تاریخینده ایمضالاناجاغی بیلدیریلدی.
اؤلکه‌دکی طرف‌لر 17 ژوئیه ده ده 39 آیلیق موقتی بیرگه حاکمیتی احاته ائدن سیاسی بیلدیریشی ایمضالامیشدی.
